อียิปต์ให้รางวัลเชิดชูเกียรติแม่วัย 64 ปลอมตัวเป็นชาย ทำงานเลี้ยงลูกนาน 43 ปี
ซิซา อะบู ดาอูห์ สูญเสียสามีตั้งแต่ลูกสาวเธอยังอยู่ในครรภ์ จึงต้องพยายามหารายได้เอง แต่ด้วยประเพณีท้องถิ่นห้ามหญิงไปทำงานนอกบ้าน เธอจึงต้องปลอมตัวเป็นชายมาตลอด 43 ปี เพื่อหาเลี้ยงลูกและหลานของเธอ19 มี.ค. 2558 รัฐบาลในเขตปกครองลักซอร์ ประเทศอียิปต์ มอบรางวัลเกียรติยศให้แก่ผู้หญิงชาวอียิปต์คนหนึ่งที่ปลอมตัวเป็นผู้ชายมาตลอด 43 ปี เพื่อหาเลี้ยงครอบครัวของเธอซิซา อะบู ดาอูห์ หญิงวัย 64 ปี สูญเสียสามีไปในขณะที่เธอตั้งครรภ์ลูกสาวของเธอ เมื่อเธอคลอดลูกแล้วก็ไม่มีแหล่งรายได้ให้ครอบครัวจึงต้องออกไปหางานทำ แต่วัฒนธรรมท้องถิ่นที่เธออยู่ไม่ยอมให้ผู้หญิงทำงานนอกบ้าน ทำให้เธอต้องแต่งกายเป็นผู้ชายไปทำงานนอกบ้านเพื่อให้มีรายได้มาเลี้ยงลูกสาวของเธอดาอูห์ทำงานหลายอย่างตั้งแต่รับจ้างทำอิฐไปจนถึงขัดรองเท้าซึ่งเธอบอกว่าเป็นงานที่รายได้ดีพอสมควร บางครั้งก็เป็นงานเกษตร หรืองานก่อสร้าง แม้ว่าต่อมาลูกสาวของเธอจะแต่งงานกับผู้ชาย แต่สามีของลูกสาวเธอก็ล้มป่วยและทำงานไม่ได้ทำให้ดาอูห์ต้องทำหน้าที่เป็นผู้หาเลี้ยงครอบครัวต่อไปกรมสังคมสมานฉันท์ในลักซอร์เล็งเห็นความอุตสาหะของดาอูห์ จึงมอบรางวัล หญิงผู้หาเลี้ยงครอบครัว ให้กับเธอฉันมักจะทำงานหนักๆ อย่างยกอิฐหรือถุงซีเมนต์ รวมถึงขัดรองเท้าหรือขอทานตามถนนเพื่อให้มีรายได้เลี้ยงตัวเองและลูกสาวกับหลานสาวฉัน ดาอูห์กล่าวดาอูห์มักจะสวม จิลบับ (Jilbab) ซึ่งเป็นชุดขนาดยาวและหลวม รวมถึงผ้าโพกหัวสีขาวหรือบางครั้งก็สวมหมวก ตะกียะห์ (Taqiyah) แบบมุสลิมชายและรองเท้าสีดำแบบของผู้ชายเพื่อที่จะปกป้องตัวเองจากผู้ชาย จากการมองอย่างหยาบคายของพวกเขาและจากการตกเป็นเป้าเพราะเรื่องประเพณี ฉันจึงตัดสินใจที่จะเป็นผู้ชาย แลัวก็สวมชุดของผู้ชาย ทำงานร่วมกับพวกเขาในหมู่บ้านอื่นที่ไม่มีใครรู้จักฉัน ดาอูห์กล่าวฮูวดา ลูกสาวของเธอเล่าว่าแม่เธอจะตื่น 6 โมงทุกเช้า แล้วเริ่มทำงานขัดรองเท้าที่สถานีในลักซอร์ ในตอนนี้เธอเองก็เริ่มช่วยแม่ของเธอถือเครื่องมือเพราะแม่เธอมีอายุมากแล้วดาอูห์ผู้ได้รับรางวัลเกียรติยศยังได้กล่าวขอบคุณทุกคนที่ช่วยเหลือเธอ และบอกว่าอยากเห็นอียิปต์มีสภาพความเป็นอยู่ที่ดีกว่านี้เรียบเรียงจากEgypt honors mother who dressed as man for 43 years to provide for family Al Arabiya 17-03-2015
ซิซา อะบู ดาอูห์ สูญเสียสามีตั้งแต่ลูกสาวเธอยังอยู่ในครรภ์ จึงต้องพยายามหารายได้เอง แต่ด้วยประเพณีท้องถิ่นห้ามหญิงไปทำงานนอกบ้าน เธอจึงต้องปลอมตัวเป็นชายมาตลอด 43 ปี เพื่อหาเลี้ยงลูกและหลานของเธอ 19
การเลือกปฏิบัติทางเพศ,อียิปต์